《同官倡和用山字韵》
宋代·胡直孺

章句飘飘续小山，古风萧瑟笔追还。
海鹏共击三千里，铁马同追十二闲。
功业会看钟鼎上，声华已在缙绅间。
他年记忆怜衰老，为报西川引一班。

作者简介：胡直孺，生卒年不详。字少汲，晚号西山老人，奉新（今属江西）人，胡仲尧曾孙。绍圣四年进士，靖康间，知南京，为金所执，不屈，久而得追。高宗朝，擢龙图阁学士，知隆兴府，进兵部尚书。其诗为黄庭坚所赏，著有《西山老人集》，已佚。